Bagn
Store norske leksikon,Geografi,Norges geografi,Innlandet,Sør-Aurdal
Bagn er ein tettstad i Sør-Aurdal kommune i Innlandet. Tettstaden er ifølgje SSBs definisjon 0,9 km², og har 626 innbyggjarar (2022).
Bagn er administrasjonssenter i Sør-Aurdal kommune, og ligg på begge sider av eit trongt juv i Begnadalen, Bagnjuvet. Her har Begna eit fall på 16 meter i Storbrufossen.Bagn er eit detaljhandelssenter med noko industri, mellom anna trevareindustri.Bagn kyrkje frå 1735 har altertavle og preikestol i bondebarokk. Bagn bygdesamling ligg sør for Bagn sentrum. Garden Bagnsbergatn er eit nasjonalminne for dei harde kampane her i april 1940, under andre verdskrigen. Kart  Les meir i Store norske leksikon Bagn kraftverk Sør-Aurdal